  Виталий Пронин   «Удмурт дунне» газетын ужасьёслэн нылкышно командазы - Зинаида Рябинина, Валентина Емельянова но Ангелина Снигирёва - 3-тӥ интые кылиз. Шаерысьтымы журналистъёслэн 4-тӥ спартакиадазылы кутскон сётэмын. Кылем пятница нуналэ иворчиос куасэн бызьылӥзы Вавож черкогуртын. 3-тӥ спартакиада сярысь ке верано, журналистъёс пыриськизы спортысь 8 амалъя ӵошатсконъёсы. Вормисе потӥзы «Новая жизнь»  (Кизнер), «Авангард» (Вавож) но «Удмурт дунне» газетъёсын ужасьёслэн командаоссы. Туэ но ӵошатскон ӟырдыт луыны медэ. 4-тӥ арзэ ортчытӥськись ужрадлэн нырысетӥ ӵо-шатсконаз 16 командаысь 49 журналистъёс люкаськизы. Элькун но ёрос газетъёсын ужасьёс сяна, ӵошатсконэ мыло-кыдо пырисько кивалтӥсьёсмы - Печатья но ивор вӧлмытонъя агентствоын ужасьёс. Вань люкаськемъёслы спортын вормонъёс сӥзиз Удмуртиысь Журналистъёслэн огазеяськонэнызы кивалтӥсь Людмила Прокошева.Азьвыл аръёсы сямен ик, куасэн бызьылонъя ӵошатсконын котькинлэсь ӝог луэмзэс возьматӥзы Вавожысь «Авангард» газетын ужасьёс: Роман Чекунов, Роман Полянских, Валентина Богатырёва. 2-тӥ интые потӥзы «Алнаш колхозник» газетысь Людмила Сурчакова, Наталья Карпушкина но Дмитрий Судаков. «Удмурт дунне» газетын ужасьёслэн нылкышно командазы - Зинаида Рябинина, Валентина Емельянова но Ангелина Снигирёва - 3-тӥ интые кылиз. Ӧжыт жаль. но нимаз зачётын корреспондентмы Валентина Емельянова - нырысетӥ!Пусйыны кулэ, иворчиос пӧлын радъяськись спартакиадае арысь аре мыло-кыдо пырисько ветеранъёс: Якшур-Бӧдьяысь Валерий Загребин, Уваысь Сергей Антонов, Вавожысь Валентина Богатырёва. Куас сюрес вылын соос троссэ егитъёсты азьпалтыны быгато.Вавожысь эшъёсмы паймытӥзы куно пумитаны быгатэменызы но. Финише вуэмъёсты куноятӥзы солдат ӝукен но пӧсь чаен. Вожвылъяськон ортчем бере иворчиос Вавожысь «Тазалык» комплексэн тодматскизы. Иворчиос отын конькиен нискылазы, бассейнэ зымылӥзы, тренажёр залын мугорзэс кыдатӥзы. Озьы тӥни куасэн бызьылонъя ужрадэ люкаськемъёс одӥг нунал куспын 3 кечез кутӥзы.Любовь МИХАЙЛОВА   Теги: спорт удмуртдунне  